கேள்வி: மோனா ஷோரி கபூர் - வாழ்க்கை பற்றி தகவல் சொல்.
பதில்: மோனா ஷோரி கபூர் 1964 பிப்ரவரி 3, அன்று இந்தியாவின் தில்லியில் பிறந்தார். 1996 இல் போனி கபூரிடமிருந்து பிரிந்த பிறகு, மோனா தனது மாமியாருடன் மும்பையில் தொடர்ந்து வாழ்ந்தார். இவர் 2012 மார்ச் 25, அன்று இறக்கும் வரை தனது இரண்டு குழந்தைகளுடன் அங்கு வாழ்ந்தார்.
கேள்வி: மோனா ஷோரி கபூர் - தொழில் பற்றி நீங்கள் என்ன அறிந்துள்ளீர்கள்?
பதில்: மோனா கபூர் மும்பையில் உள்ள மிகப்பெரிய படப்பிடிப்பு அரங்கத்தின் தலைமை நிர்வாக அதிகாரியாக இருந்தார். மோனா ஒரு பன்முகத் தொழிலைக் கொண்டிருந்தார். இவர் 'பிசினஸ் எய்ட்ஸ்' மற்றும் 'மெஷின் எக்ஸ்போர்ட்ஸ்' ஆகியவற்றிற்கான மனிதவளத்தை வெற்றிகரமாக கையாண்டார். அதில் இவர் ஒரு பங்குதாரராகவும் இருந்தார். எஃப்.சி.எல் நிறுவனத்தின் இயக்குநராக, மிதுன் சக்கரவர்த்தி, மூன் மூன் சென் மற்றும் மல்லிகா சாராபாய் ஆகியோர் நடித்திருந்த ஷீஷா என்ற திரைப்படம் மற்றும் தர்மேந்திரா, வினோத் கண்ணா, ஸ்ரீதேவி மற்றும் ரஜினிகாந்த்) ஆகியோர் நடித்திருந்த ஃபரிஷ்டே என்ற படங்களுக்கான தயாரிப்பு ஒருங்கிணைப்பாளராகவும் இருந்தார். மோனா 2005இல் இந்திய தில்லி விருதுகளின் நடுவர் உறுப்பினராகவும் பணியாற்றினார். &#x5B; ''விக்கிப்பீடியா:சான்று தேவை'' &#x5D;
கேள்வி: மோனா ஷோரி கபூர் - தயாரிப்பாளர் பற்றி விளக்கவும்.
பதில்: ஹேரா பெரி ( சேகர் சுமன், ரீமா லகூ மற்றும் தனாஸ் குரீம் நடித்த ஸ்டார் பிளஸ் தொலைக்காட்சியில் ஒளிபரப்பப்பட்டது), யுக் (தூர்தர்ஷன்), விலையாட்டி பாபு (தூர்தர்ஷன்) மற்றும் கைஸ் கஹூன் (டிவி) போன்ற வெற்றிகரமான தொலைக்காட்சி நிகழ்ச்சிகளை இவர் தயாரித்தார். யூக் என்ற தொடர் பார்வையாளர்கள் மற்றும் ஊடகங்கள் மற்றும் ஆதரவாளர்களால் பரவலாக பாராட்டப்பட்டது. இந்த தொடர், சுதந்திரப் போராட்டத்தின் பின்னணியில் மற்றும் ஹேம மாலினி, தாரா சிங், ஜாவேத் கான், நீனா குப்தா, முக்கேஷ் கண்ணா, ஷாபாஸ் கான், பங்கஜ் தீர் போன்ற பல நட்சத்திர நடிகர்கள் நடித்திருந்தனர். மேலும், பல்வேறு பிராந்திய மொழிகளில் ஒளிபரப்பப்பட்டது.
கேள்வி: மோனா ஷோரி கபூர் - இறப்பு பற்றி விளக்கவும்.
பதில்: 2012 மார்ச் 25, அன்று புற்றுநோய் மற்றும் உயர் இரத்த அழுத்தத்துடன் போராடிய பின்னர் பல உறுப்பு செயலிழப்பு காரணமாக மோனா கபூர் இறந்தார்.